Geladaer har lang og tett grålig pels (en adapsjon til de ekstreme forholdene disse dyra lever under) og en flatere snute enn tradisjonelle bavianer. De har et rødt område på brystet med bar læraktig hud. Arten viser tydelig kjønnsdimorfisme, i det hannene er betydelig større enn hunnene og lett gjenkjennelige på den karakteristiske manken og kappelignende pelsen de bærer på ryggen.